gold
రూ.30 నుంచి రూ.50వేలలోపే కొనుగోళ్లు
ముంబయి: అక్షయ తృతీయ సందర్భంగా దేశవ్యాప్తంగా కొనుగోళ్లు ఎక్కువగా 30,000 నుంచి రూ.50వేల వరకే పరిమితం అయ్యాయి. అయితే కస్టమర్లు మాత్రం 50-60శాతం పెరిగి నట్లు తేలింది. గత ఏడాదితో పోలిస్తే 30శాతం పెరిగిందని బులియన్‌ నిపుణులు అంచనాలు వేస్తు న్నారు. ప్రపంచ పసిడి మండలి ఎండి సోమసుం దరం పిఆర్‌ మాట్లాడుతూ ఈసారి ట్రేడింగ్‌, కస్ట మర్లలో కూడా కొనుగోళ్ల వైఖరి పటిష్టంగా ఉందని, బులియన్‌రంగం క్రమేపీ ఊపందుకుందని అన్నారు. పెద్దనోట్ల రద్దు మందగమ నం నుంచి పెరుగుతూ వచ్చిందన్నారు. ఇక జిఎస్‌టి అమలయితే ఏవిధంగా ఉం టుందో పరిశీలించాల్సి ఉం టుందని సోమసుందరం వెల్ల డించారు. గత ఏడాది అక్షయ తృతీయ రోజున బంగారం అమ్మకాలు 17 టన్నుల వరకూ ఉన్నాయని థామ్సన్‌ ర్యూటర్స్‌ అంచనా వేసింది. వీటి విలువ ఐదువేల కోట్లుగా ఉంది. మలబార్‌గ్రూప్‌ హెడ్‌ అషర్‌ మాట్లాడుతూ ఈరోజు మంచి డిమాండ్‌ ఉంది. గత ఏడాదితో పోలిస్తే 30శాతం పెరిగిందన్నారు.
చిన్నమొత్తాల్లో కొను గోళ్లు భారీగా ఉన్నాయన్నారు. అయితే బంగారం ధరలు కూడా గత ఏడాదికంటే తక్కువగా ఉన్నా యి. అంతర్జాతీయ మార్కెట్లలో పదిశాతం పెరిగిం ది. అయితే భారత్‌ ధరలు మాత్రం కేవలం 3.7 శాతం మాత్రమే పెరిగాయి. యుపి తదితర ఉత్తరా ది రాష్ట్రాల్లో అయితే గత ఏడాది కంటే 25శాతం పెరిగిందని అంచనావేస్తున్నారు. ఇక ధరల విష యానికి వస్తే 2013 మే 13వ తేదీ పదిగ్రాములు 26,985రూపాయలుంటే 2014 మే 2వ తేదీ 29,970రూపాయలుగాఉంది. అదే 2015 ఏప్రిల్‌ 21వ తేదీ అయితే 27వేలుగా కొనసాగింది. 2016 మే9వ తేదీ 29,855గా ఉన్నబంగారం ఈ ఏడాది పదిగ్రాములు 28,925 రూపాయలుగా ఉంది.